Rata-aukio 2							LAUSUNTO 
90100 OULU							12.5.2010
Puh 01036 49500
Fax 01036 49615
oulu.ko@oikeus.fi

OIKEUSMINISTERIÖLLE

Viite 		Lausuntopyyntö 6.4.2010 OM 5/41/2009, OM025:00/2009

Asia  	Lausunto työryhmämietinnöstä (2010:28) ”Teollis- ja tekijänoikeusasioiden keskittäminen markkinaoikeuteen”. 

Lausunto	Käräjäoikeus on 9.4.2008 työryhmämietinnöstä OM 2007:20 antamassaan lausunnossa käsitellyt nykytilan ongelmia ja parannuskeinoja sekä vaihtoehtoja keskitetyksi oikeuspaikaksi. Käräjäoikeudella ei ole näihin kysymyksiin tuolloin esitettyyn lisättävää. 

Muutoksenhaun järjestämiseksi esitetyistä ratkaisuvaihtoehdoista käräjäoikeus kannattaa kolmatta vaihtoehtoa, jossa muutoksenhakuasiat käsitellään Helsingin hovioikeudessa. Tämä olisi asiaa oikeusturvan näkökulmasta tarkasteltuna sitä parhaiten turvaava järjestely esillä olleista vaihtoehdoista. Malli myös parhaiten turvaisi korkeimman oikeuden aseman säilymisen ennallaan prejudikaattituomioistuimena. 

Käräjäoikeus ei ota kantaa asioiden käsittelyjärjestykseen markkinaoikeudessa.

Lausunnon valmistelu
	
Lausunnon valmisteluun on osallistunut 1. osaston (riita-asiat) osastonjohtaja Antti Savela.

Laamanni		Ville Konsén

	Hallintopäällikkö	Jari Lehtelä